Un altre dia històric. I ja són molts. No sé si no en fem un gra massa, posant l’adjectiu ‘històric’ fins i tot a la sopa. Al cap i a la fi, la història l’escriuran els vencedors, com ha passat sempre. I d’això es tracta. Que aquesta vegada l’equip vencedor sigui el del Guardiola. I pugui escriure la història en majúscules. ‘L’hem de liar parda’, deia ahir un dels col·laboradors més propers del president Mas. No deixa de sobtar veure aquests homes tan ben encorbatats i amb ganes de gresca. Ara ja ens hi hauríem d’haver acostumat. Ja fa temps que es parla de la revolució de les samarretes i les corbates. Però encara sorprèn sentir aquest llenguatge desfermat –i foraster– de part dels moderats.\nA l’hora de fer-ne una de ben grossa, ahir al vespre a la terrassa del Museu d’Història de Catalunya, s’hi va apuntar el bo i millor dels partits que configuren Junts pel Sí –que és com li han posat a la criatura. En canvi, la representació de patums de la societat civil era més aviat migradeta. N’hi havia. Sí, és clar. Alguns dels que s’ofereixen per a un lloc a la llista. Eduardo Reyes o Santi Vidal, per exemple. Alguns altres de més discrets… Però poca pólvora. Suposo que no volien sortir a les travesses quan encara no han sonat els telèfons. Quants n’hi deu haver que passen hores asseguts a la vora del telèfon llegint els informes del CATN?\nUna hora abans que l’acte comencés ja hi havia alguns polítics impacients per veure l’escenificació d’allò que tant han desitjat. És el cas de Ramon Tremosa. Exultant. No se n’amaga pas. Molt satisfet per l’acord i la forma que va prenent l’invent. Amb Romeva i Junqueras, Tremosa va formar el trident màgic del sobiranisme a Europa. Els altres dos va plegar veles, però ell continua remant entre suecs, danesos, alemanys, anglesos, francesos i totes les menes europees. ‘Potser hauries d’anar a la llista’, li vaig dir fa uns quants dies. ‘Cadascú ha de fer la seva feina. I jo en tinc molta a Brussel·les. Precisament ara.’ Té raó. Però no em digueu que no seria poètic que es retrobessin tots tres en una mateixa llista per la independència?\nConverses per a parar l’orella\nUn cel clement i un aire misericordiós, amb el mar de fons i algun gemec de gavina, van fer curta l’estona d’espera entre converses i observacions. Jordi Sànchez i Rosa Alentorn –primer i segona de l’ANC– feien temps acompanyats de dos col·laboradors seus en una taula de la cafeteria del museu. Sànchez tenia un lloc d’honor al bell mig de la primera fila, flanquejat per Josep Rull i Marta Rovira. A prop de l’escenari on es faria l’acte hi havia un grup de conversa prou interessant. Qui hagués pogut posar-hi un micròfon o parar-hi l’orella sense ser descobert… El cap de premsa del president Mas, Joan Maria Piqué, comentava la jugada amb el cap de premsa de Junqueras, Sergi Sol, i l’home fort d’Esquerra, Lluís Salvadó. Junts pel Sí farà que els adversaris més implacables hagin de cooperar per guanyar plegats. Potser és el poder de la independència.\nL’objectiu prioritari, la independència, també ajuntava dues Martes: la Rovira i la Vidal. Una socialdemòcrata i una socialcristiana. Queda clar que la independència és un projecte social. Una música ‘chill out’ feia de banda sonora de totes aquestes escenes. Per darrere de les Martes, els guardespatlles del president inspeccionaven tots els punts febles de l’espai que havia d’acollir l’esperat acte. Concentrats i amb un auricular sempre a l’orella, aquests personatges diligents i prou discrets estaven preocupats per una terrassa que quedava darrere l’escenari on parlarien els cinc primers candidats de la llista de Barcelona. Com també haurà de fer la llista, aquests guardespatlles no poden fer desaparèixer determinats riscs; però volen tenir-los controlats i no perdre’ls de vista.\nQuan mancaven tan sols trenta minuts va semblar que havien obert les comportes de la presa: van començar a brollar polítics i alguns membres destacats de les entitats sobiranistes. Marc Guerrero, Lluís Juncà, Josep Rull, Quim Torra –que diuen que serà el nou president d’Òmnium–, Jordi Turull, Jordi Vilajoana, Irene Rigau, Ferran Mascarell, Santi Vila, Pere Aragonès, Gemma Calvet, Núria de Gispert, Antoni Castellà, Liz Castro, Carles Puigdemont, Joan Rigol, Xavier Trias, Patrícia Gabancho, Jordi Cuixart, Fabián Mohedano –que va arribar ben puntual–, Neus Munté, Oriol Amorós… Una llista inacabable. Ningú no s’ho volia deixar escapar. Molts somriures. Cares de joia. I moltes abraçades que haurien fet sentir David Fernàndez com a casa.\nAra ja tot era a punt perquè arribessin les estrelles. Més periodistes que no pas cadires reservades per als encarregats de comunicar. La lluita habitual de fotògrafs i càmeres de televisió. Cops de colze per a tenir el millor angle d’una imatge que valdrà més que mil paraules. Els moviments a la porta per on havien d’entrar Romeva, Forcadell, Casals, Mas i Junqueras es feien més evidents. I una veu femenina n’anunciava l’entrada com en un partit de les estrelles de la NBA. ‘Amb tots vostès, Oriol Junqueras… Artur Mas… Muriel Casals…’, i així fins a Raül Romeva, que es presentava amb la seva elegància habitual de camisa blanca i americana feta a mida.\nJunqueras prenia la paraula sense fer-se esperar. Parlava d’acord excepcional i donava la paraula a Mas. El president parlava de fer les coses ben fetes i donava pas a Muriel Casals, que recordava la llarga resistència i el canvi de xip dels catalans. L’ex-presidenta d’Òmnium convidava ara a parlar a Forcadell, que recordava les grans mobilitzacions que han dibuixat la via catalana cap a la independència. I arribava el torn de l’home del moment. Els quatre antecessors havien parlat amb una brevetat clarament pactada. Tot el protagonisme de la presentació de l’artefacte electoral l’havia de tenir el cap de llista. I Romeva va fer el discurs més llarg i elaborat del vespre.\n‘Això és molt estrany. Com la situació que viu el país. És estrany i extraordinari. D’això va la cosa’, deia Romeva en les seves primeres paraules. Un discurs potent i ple de contingut apuntava clarament quina seria la línia discursiva de Junts pel Sí d’ara fins el 27-S. I si algú pensava que es farien equilibris i es dirien les coses amb mitges tintes, devia quedar ben sorprès quan va sentir l’ex-eurodiputat d’ICV. Un pla d’emergència social acompanyarà el desplegament del full de ruta traçat pels informes del CATN i les recomanacions de Carles Viver Pi-Sunyer, el cervell de la desconnexió.\nLes frases més contundents de Romeva sobre la voluntat d’arribar fins al final van arrencar els aplaudiments dels assistents i els crits d’independència dels ciutadans que van voler participar en la festa des del fons de la terrassa. Romeva va deixar clar que si l’estat espanyol es disposava a intervenir o suspendre l’autogovern de Catalunya, el govern i el parlament proclamarien automàticament la independència. ‘Anem a totes; ja no tenim marge’, sentenciava. Entre més detalls de la intervenció de Romeva, unes paraules en aranès per a recalcar el compromís de Junts pel Sí amb la diversitat del país.\n‘Caldrà polir algunes coses’\nL’acte havia quedat rodó. Si abans de començar hi havia cares d’alegria, en acabar n’hi havia de felicitat i confiança. Irene Rigau sortia fent confidències a Anna Simó. Els homes i dones d’Esquerra i Convergència es confonien en comunió. ‘Ara caldrà polir algunes coses del lèxic dels candidats’, em deia un dels responsables de la comunicació d’ERC. ‘No hauria de dir que això que fem és estrany perquè ens ho poden girar en contra molt fàcilment. S’entén què ha dit i què volia dir, però qualsevol oportunitat que tinguin de manipular-nos, la faran servir.’ Sí, ara els toca fondre i unificar alguns criteris, però la fortalesa de la unitat és la diversitat. Convergir en lloc de dissoldre’s.\nAbans d’encarar les rampes per a baixar els pisos del museu sense haver de fer servir l’ascensor, trobava el gran protagonista tot sol. Acabava d’acomiadar-se d’un foraster interessat en tot aquest sarau. Primer en anglès i després en francès, Romeva li diu que podien parlar quan ho volgués. Ens saludem. ‘Com estàs? Animat, oi?’, li demano. Respira fondo. Sorollosament. Fa un silenci. Em mira. Una mirada greu. Obre una mica més els ulls. ‘Bé’, diu tot dibuixant un somriure. No està cansat. No rebufa pas per això. Però és conscient del desafiament que ha acceptat i de l’enorme responsabilitat que té. Som arran del port. Sona una sirena d’aquests vaixells immensos que hi amarren. Ens convida a emprendre el viatge. Salpem?


Report diari sobre el coronavirus: dia negre al País Valencià i atur enfilat a tot el país\nA partir del dia 7 s’aplicaran restriccions més dures al País Valencià, que opta d’aquesta manera per fer front a l’augment dels contagis i a la pressió hospitalària causada per la covid-19. Les noves mesures s’allargaran fins el 31 de gener. El confinament nocturn s’avança a les 22.00 i durarà fins a les 6.00, es prorroga el tancament perimetral, s’estableix el tancament de l’hoteleria a partir de les 17.00 i es redueix al 30% la cabuda permesa en grans superfícies comercials i en locals al detall.\nA més, s’han pres mesures específiques per a vint-i-nou municipis especialment afectats per la pandèmia en aquests moments i que, a partir del 7 de gener, tindran confinament municipal. Hi entraran en vigor mesures especials durant dues setmanes, com ara el tancament de tota l’activitat de bars, restaurants i locals de lleure i el tancament de gimnasos i centres esportius, parc i jardins.\nAquestes mesures s’anuncien el dia que la Conselleria de Sanitat ha confirmat el contagi de 3.930 persones i 85 morts. Ambdues són les xifres més altes que hi ha hagut d’ençà que va començar la pandèmia.\nLes dades econòmiques derivades de la pandèmia tampoc no són bones. El país ha tancat l’any amb més d’un milió de desocupats, tal com confirma el darrer informe de desocupació del Ministeri de Treball espanyol. Per territoris, on més ha augmentat la desocupació en relació amb el 2019 és a les Illes, on hi ha 84.339 desocupats, un 37,99% més que l’any anterior. Al País Valencià, l’any 2020 va acabar amb 437.701 desocupats, que són 80.137 més i representa un augment del 22,41% respecte del final del 2019. Catalunya, per la seva banda, va tancar el 2020 amb 497.611 desocupats, xifra que representa un augment de 109.487 més que el desembre del 2019 (+28,2%).\nEl Departament d’Empresa i Coneixement de la Generalitat de Catalunya ha publicat les bases per als ajuts directes als sectors del comerç, la restauració i els serveis del Ripollès i la Cerdanya afectats pel confinament perimetral de quinze dies dictat el passat 23 de desembre. Segons que consta al Diari Oficial de la Generalitat de Catalunya (DOGC), es preveuen aportacions de 3.000 euros per a la restauració i de 1.500 euros per a comerços i serveis assimilats.\nAls Països Catalans hi ha 578.010 casos, 21.121 morts i hi ha 854 pacients a les UCI:\nA tot el món, les darreres xifres són de 86.513.591 casos confirmats i 1.869.413 morts. Del total de casos, 61.274.401 ja es consideren guarits, segons dades de Worldometer. Els sis estats més afectats són:\n–Els Estats Units d’Amèrica, amb 21.411.462 casos i 363.447 morts;\n–L’Índia, amb 10.375.477 i 150.151 morts;\n–El Brasil, amb 7.756.861 casos i 196.641 morts;\n–Rússia, amb 3.284.384 casos i 59.506 morts;\n–Regne Unit, amb 2.774.479 casos i 76.305 morts;\n*A l’estat francès hi ha 2.680.239 casos i 66.282 morts.\n*A l’estat espanyol hi ha 1.982.544 casos i 51.430 morts.\nLa píndola d’en Jordi Goula: Tanquen més empreses a Catalunya que a la resta de l’estat?\nEl desembre ha estat un mes molt dolent per al mercat laboral. L’any es tanca amb 497.611 desocupats registrats a les oficines de Treball a Catalunya. Aquesta xifra significa un increment de l’atur del 2,7% (12.863 desocupats més) respecte del mes de novembre. La xifra pot sorprendre si mirem enrere i veiem que el desembre és un mes en què l’atur acostuma a reduir-se i, de fet, aquest és el primer augment després de deu anys consecutius de disminucions. Per altra banda, cal ressaltar que l’increment experimentat al desembre és el segon més pronunciat de la sèrie disponible (amb inici el 1996), només superat pel mes de desembre del 2008, any en què va créixer un 5,1%. Cal recordar que en les dades d’atur no hi ha inclosos els afectats per expedients de regulació temporal d’ocupació (ERTO), perquè no són considerats dins la classificació d’atur registrat.\nAl desembre, els afectats pels ERTO han baixat d’uns 24.000, de manera que encara hi ha 172.735 treballadors en aquesta situació (un 23% del total de l’estat), que no compten per a l’atur, tot i que en realitat no treballen, i continuen d’alta a la Seguretat Social. Això vol dir que en acabar l’any a casa nostra hi ha realment més de 670.000 persones sense feina, és a dir, pràcticament un 20% del nombre d’afiliats a la Seguretat Social. Una taxa que indica una situació força aproximada de la realitat del mercat laboral que teníem a final del 2020.\nDel febrer fins al desembre, la pandèmia s’ha endut 88.100 afiliats, ha fet créixer l’atur de 102.400 persones i ha deixat penjats d’un fil els 172.000 afectats per un ERTO ja esmentats. Les xifres són devastadores, i si no ho són més és perquè el dic de contenció dels ERTO frena l’estatística, però no la realitat. Per exemple, en l’atur en el sector serveis hi ha 77.000 desocupats més que abans de començar la pandèmia, i a cadascun dels sectors de la indústria i la construcció, entre 7.000 i 9.000 desocupats més, igual com en el col·lectiu dels qui busquen la primera feina.\nPerò al desembre hi ha un fet que em sembla molt significatiu. Mentre a la resta de l’estat –el total menys les dades de Catalunya– hi ha 32.000 afectats per ERTO més i 23.000 desocupats més, a Catalunya hi ha 24.000 treballadors menys dins un ERTO i 13.000 desocupats més. Això indica una diferència substancial. A l’estat continuen augmentant els afectats per ERTO i a Catalunya baixen, i quant als desocupats, creixen molt més de pressa a Catalunya. Concretament, un 2,7% mensual a Catalunya al desembre i un 0,9% a l’estat. També en el nombre d’empreses amb ERTO la diferència és substancial. A la resta de l’estat –el total menys Catalunya– al desembre han augmentat de 10.600 respecte del novembre, i a Catalunya han baixat d’uns 2.700. Han tancat o bé o han sortit de la crisi i ja han recuperat els treballadors? Veient l’entorn, opto més per una majoria de la primera possibilitat.\nLa primera hipòtesi que es pot fer amb aquestes dades a la mà és que a Catalunya hi ha hagut més tancament d’empreses que no a l’estat, tenint en compte que els acomiadaments són molt cars de dur a terme segons la legislació que s’aplica en aquests temps de pandèmia, en què no es pot acomiadar durant sis mesos després de l’ERTO, tret que es paguin molts diners. Això lligaria amb el que diuen les darreres enquestes fetes a casa nostra, i cal suposar que són comerços, bars i restaurants que han abaixat la persiana definitivament. De fet, els nous desocupats en el sector serveis representen el 70% del total al desembre. Penso que és el tret més destacable que es pot inferir de les dades que els ministeris de Treball i Seguretat Social espanyols han fet públiques avui. A la resta de l’estat, sobretot en bars i restaurants, les mesures aplicades han estat molt menys restrictives que a Catalunya. I sembla que aquesta ha estat la resposta immediata a Catalunya, tal com les diferents patronals no s’han cansat de repetir els darrers temps.\nAixò vol dir que Catalunya s’ha extralimitat amb les seves mesures anticovid? No ho sabem, perquè a la resta de l’estat continua augmentant el nombre de persones en ERTO, la qual cosa vol dir que la bola es va fent grossa i al final el resultat pot ser semblant. Però per a constatar aquesta hipòtesi, caldrà esperar un temps i veure quantes empreses de serveis acaben tancant a l’estat i enviant la gent a l’atur. De moment, malauradament, sembla que aquí ja hem començat a fer-ho. I potser el govern de la Generalitat, amb les dades a la mà, hauria de reflexionar sobre l’estratègia seguida en la lluita contra el virus i posar en l’altre platet de la balança la comparació amb els resultats sanitaris obtinguts aquí i a la resta de comunitats. No seria sobrer…\n–Ester Rodríguez: “El pla de vacunació s’ha fet amb improvisació i a corre-cuita”\n–Vendre’s trossos de vida per subsistir a setanta-dos anys\n–La Generalitat aprova les bases dels ajuts per als sectors afectats pel confinament del Ripollès i la Cerdanya\n–La Cambra del Llibre de Catalunya reclama a la Generalitat d’incloure les llibreries a la llista d’activitats essencials\n–Quins són els municipis tancats al País Valencià i quines mesures hi ha en vigor?\n16:23[EN DIRECTE] Pfizer avançarà el lliurament de 50 milions de dosis a la UE\n13:02La fiscalia vol enviar a la presó els dos mossos que acompanyaven Puigdemont a Alemanya


En total es van decomissar 23,17 grams de cocaïna, 10,01 grams de marihuana i 13 pastilles d’èxtasi.\nImatge de la comissaria dels Mossos de Manresa. Foto: Noemí Badrenas\nAgents de la Policia de la Generalitat – Mossos d’Esquadra de la comissaria d’Igualada van detenir el dia 20 de juny dos homes, de 51 i 48 anys, de nacionalitat espanyola i veïns d’Hostalets de Pierola i Piera (Anoia), com a presumptes autors d’un delicte contra la salut pública.\nLa investigació va iniciar-se el passat mes de març quan els mossos van saber que en un pis d’Hostalets de Pierola es podria estar portant a terme venda de droga al detall. Els agents van estar fent diverses indagacions i van detectar que, fins hi tot durant el confinament de l’estat l’alarma, l’activitat continuava funcionant.\nPer aquest motiu van denunciar diversos clients i van decomissar un total de 10,11 grams de cocaïna i 10,01 grams de marihuana. Amb l’autorització corresponent, els mossos van fer una entrada al domicili on van identificar els dos homes i hi van trobar un total de 425 euros, 13,06 grams de cocaïna i 13 pastilles d’èxtasi.\nTambé van trobar una bàscula de precisió i bossetes petites per preparar les dosis. Per aquest motiu els agents van detenir els dos homes com a presumptes autors d’un delicte de tràfic de drogues. Els detinguts, que tenien antecedents, van passar el dia 22 de juny a disposició del jutjat d’instrucció en funcions de guàrdia d’Igualada, el qual va decretar el seu ingrés a presó.\nArxivat a: DETINGUT FET DIVERS ANOIA MOSSOS\nDenunciat penalment un conductor que quadruplicava la taxa d’alcoholèmia


CUCADELLUM.ORG: El joc de la consulta, per Pilar Carracelas\nEl joc de la consulta, per Pilar Carracelas\n13 agost de 2014\n...Si les mobilitzacions massives apunten que una part molt important de catalans aposten per la independència, els partits, com a agents interessats i egoistes, intenten convergir amb les preferències d’aquesta massa electoral per guanyar el màxim número de vots possible. I això és fonamental per forçar les forces polítiques a ser clares en el seu programa de cara a unes eventuals eleccions plebiscitàries. Si tenen vocació de govern, no buscaran atraure la minoria. Per això la “V” de l’11 de setembre sí pot influir, i molt, en política, combreguem més o menys amb les iniciatives de l’Assemblea, al contrari del que molts afirmen sobre les formes no electorals de participació.\nDit tot això, no veig motius per afirmar a dia d'avui que no hi haurà consulta. I menys encara, per castigar els polítics abans d’hora. Tenim temps. Artur Mas sap perfectament que, després del desgast al Govern, l’únic que separa Convergència i Unió d’una esfondrada històrica és la celebració de la consulta. Té el vot condicional de molta gent que confia en la seva persona com a idònia per liderar el procés. Unes plebiscitàries serien la ratificació del desastre. I, sincerament, resulta difícil de creure que un polític amb la seva intel·ligència i el seu ego es conformi amb acabar essent l’Ibarretxe català, el llegat del qual quedi en un mediocre “apoyaré”, i portar a la ruïna el seu partit, quan té davant la oportunitat de portar els catalans a una fita històrica.\nPublicat per Pilar Carracelas


Pilota Sensorial - Taronja. Ludi - Stoksdidactic\nCaracterístiques de Pilota Sensorial - Taronja\nEl despertar mai ha estat tan divertit! Aquesta pilota inflable amb protuberàncies suaus és ideal per compartir moments de relax amb el teu nadó. Desenvolupa el seu sentit del tacte i ajuda a perfeccionar l'agilitat i les habilitats motores. La pilota estimula els receptors tàctils, el que ajuda als nadons a millorar el seu sentit de l'equilibri quan estan aprenent a caminar.\nJoguines , Joguines i Jocs Sensorials , Ofertes , Joguines per Edats , 0 a 12 mesos ,\nPilota sensorial “Grab and Sparkle” amb llum\nPilota Sensorial Lila\nOpinions de Pilota Sensorial - Taronja\n11,90 € 10.10 €


L'estiu del 'Katrina' (Sílvia Soler)\nL'estiu del 'Katrina'\nA tots dos els va semblar que podrien tirar endavant sense rancúnies\n2 min. Escriptora 10/08/2018 18:28\nSÍLVIA SOLER Escriptora\nVa ser l’estiu de les granissades inesperades a finals de juliol i de l’atemptat al metro de Londres. L’estiu del 'Katrina' i de l’accident d’un Boeing 737 a Atenes. No va haver-hi supervivents. Va ser l’estiu que van morir dues mil persones en una estampida al pont d'Al-Ayma, a Bagdad, quan fugien d’una suposada alarma terrorista.\nAquell estiu van passar dues setmanes en una casa rural, unes vacances que eren alhora una oportunitat i una sentència. Aquell estiu van decidir separar-se. Coti, Paulina Rubio i Julieta Venegas cantaven “Nada de esto fue un error”.\nPerò en realitat van cometre un error darrere l’altre des del mateix moment que van seure de costat al cotxe, sense cap més protecció que el cinturó de seguretat i el silenci espès que cap dels dos no tenia ganes de trencar.\nEscoltaven “Nada de esto fue un error” i també “Wake me up when September ends” i “Welcome to my life” i semblava que totes les cançons parlessin d’ells.\nVan sopar junts sense dirigir-se la paraula, van dormir junts sense fer l’amor i van acabar parlant sense dir-se res que no sabessin. Només van dir les coses pel seu nom i van prendre decisions i a tots dos els va semblar que es comportaven com adults civilitzats i que podrien seguir endavant sense rancúnies. (En aquell moment s’ho creien, però havien de venir mesos d’hostilitat i després un final gelat i blanc com un paisatge de l’Antàrtida.)\nQuan va començar el curs, al setembre, i tot va tornar a lloc, ells van encetar una vida nova i desangelada, cadascú a casa seva, sense baralles, sense calçotets a terra, sense retrets inútils, sense pudor de bròquil. Les notícies parlaven dels morts del 'Katrina', dels morts de l’avió estavellat, dels morts de Bagdad. I ells s’asseien al davant de la tele mentre dinaven i no se sentien gens ni mica commoguts per aquelles tragèdies.\nHavia estat un estiu etern, xafogós, dramàtic com un túnel. L’estiu que deixava enrere una vida, quasi trenta anys de matrimoni. A l’altra banda –tots dos hi confiaven– els esperava un paisatge verd i un cel blau. Però la claror encara es va fer esperar. El túnel era més llarg que no es pensaven.\nNomés el temps els permetria recordar el passat sense rancúnia i reconèixer que, malgrat tot, res de tot allò no havia estat un error.\nLa Casa Blanca prohibeix testificar al Congrés a un exassessor de Trump\nEN DIRECTE: La presència dels presos electes marca la sessió constitutiva de les Corts espanyoles\nPolèmica pel premi de les campiones d'Astúries d'esquaix: un set de depilació i un vibrador\nImputen càrrecs de terrorisme a l'autor del tiroteig a les mesquites de Nova Zelanda\nEl preu del butà torna a caure un 5% i se situa en 13,17 euros


L'alcalde del municipi denuncia l'agressió d'un grup de feixistes amb la cara tapada i ganivets\nBarcelonaUn grup de feixistes amb la cara tapada, alguns dels quals amb ganivets, han voltat per Verges (Baix Empordà) aquest dimarts a la nit despenjant estelades, segons ha denunciat l'alcalde del municipi, Ignasi Sabater. Alguns veïns, que han gravat imatges dels fets, els han plantat cara fins que han marxat.\nA les imatges es veu com el grup de feixistes increpen els veïns que els demanen que no despengin les estelades. En un dels vídeos es pot sentir com els veïns comenten que estan agredint una dona.\nSabater ha dit en un tuit que l'Ajuntament de Verges ja ha presentat una denúncia.\nL'expresident de la Generalitat Carles Puigdemont ha acusat el grup feixista de tenir un "modus operandi" terrorista, i els ha qualificat de "criminals". Mentrestant, diu, "a la presó hi ha gent pacífica" per haver "organitzat un referèndum".\nVerges atac feixista Encaputxats estelades


Politica de Privacitat - TDB connection\nLa connexió TDB prioritat és garantir la privacitat i seguretat de la informació transferida pels usuaris registrats (“usuari”). En aquest sentit, la connexió TDB farà tots els esforços per garantir la protecció de la privacitat dels usuaris en el lloc www.tdbconnection.com ja que té una política de no participació en la pràctica de la venda o l’intercanvi de dades personals amb tercers per a fins promocionals.\nNo obstant això, www.tdbconnection.com així ho especifica, recopila, utilitza i revela informació d’identificació personal necessari per assolir els fins descrits en aquesta Política de Privacitat. Utilitzant el www.tdbconnection.com lloc, l’usuari reconeix i accepta aquesta reunió, tal com es descriu a continuació.\nEl www.tdbconnection.com lloc es reserva el dret de modificar aquesta Política de Privacitat en qualsevol moment. Tots els canvis seran informats a través dels nostres vehicles oficials de comunicació amb l’usuari que la permanència en el sistema, demostra que està d’acord amb els canvis realitzats.\nEl propòsit de la www.tdbconnection.com lloc per permetre que l’usuari ingressi voluntàriament la seva informació és facilitar la navegació del lloc www.tdbconnection.com i l’ús de les seves eines. El pro – Activitat de l’usuari per assignar les dades significa que ell vol ser beneficiat amb les eines www.tdbconnection.com i accepto els termes de privacitat.\nPer esdevenir un usuari, el primer pas és fer que el seu registre en el qual el client ha de completar els camps del formulari requerits.\nInformació addicional es pot col·locar ja sigui durant el registre, com la preferència d’un usuari de temps després de canviar al seu personal i el seu perfil d’empresa. Entre les possibilitats d’informació, millorar l’adreça de correu electrònic de l’usuari no es mostrarà a altres usuaris.\nL’usuari té dret a accedir, modificar, rectificar i eliminar les dades del mateix pel que fa a la seva decisió d’haver-se convertit en un usuari. Si l’actualització de l’Usuari qualsevol www.tdbconnection.com informació pot guardar una còpia de la informació prèvia proporcionada per ell en els nostres arxius i documentació sobre l’ús del sistema.\nPer a canvis més significatius, l’www.tdbconnection.com lloc utilitza una clau de xifrat i protocols de confirmació a través de correu electrònic.\n2 – La informació personal recopilada per www.tdbconnection.com\nEl www.tdbconnection.com lloc s’utilitza d’aplicació “cookies” (dades en l’ordinador de l’usuari) per permetre la seva correcta identificació, i millorar la qualitat de la informació que s’ofereix en el seu portal per als usuaris. L’ús regular de cookies és una pràctica acceptable en la indústria, ja que permet l’emmagatzematge d’informació important, com, per exemple, l’Usuari accedeixi als mateixos en www.tdbconnection.com, que més tard es va presentar un contingut repetida o antiquat. Si la voluntat no és la de l’usuari per a rebre cookies o vulguin la mateixa notificació prèvia abans del seu ús, ha de ser programat, a la seva opció, el seu navegador web (navegador web) amb aquestes opcions si el teu navegador recurs disponible.\nA més de la informació personal que proporcioni, el lloc www.tdbconnection.com té la capacitat tecnològica per demanar una altra informació tècnica com la direcció de l’usuari del protocol d’Internet, el sistema operatiu de l’ordinador, tipus de navegador i la direcció dels llocs web de referència .\nCom hem dit anteriorment, www.tdbconnection.com no proporcionen tercers la informació de l’usuari sense l’autorització prèvia de la mateixa, amb excepció dels casos en què estan obligats a respondre per les sol·licituds o preguntes del govern, o en els casos en què, de bona fe, www.tdbconnection.com entendre que la divulgació és necessària per tal de respondre a les afirmacions que el contingut presentat al lloc infringeix drets de tercers que és necessari per a la protecció dels drets, propietats i / o www.tdbconnection seguretat .com, els seus membres i / o el públic en general.\nEl www.tdbconnection.com lloc pot, al vostre gust, fer ús de la informació emmagatzemada en les seves bases de dades, com es descriu anteriorment, per un període raonable, sense excedir els requisits legals o limitacions, per resoldre qualsevol disputa, solucionar problemes i garantir els drets de www.tdbconnection.com, així com els termes i condicions d’aquesta Política de Privacitat.\nEl www.tdbconnection.com lloc ha també, al vostre gust, examinar la informació emmagatzemada en les seves bases de dades per tal d’identificar els usuaris amb múltiples identitats o àlies per a legal i / o seguretat. En un altre cas, si www.tdbconnection.com es requereix per llei, ordre judicial o un altre procés legal de fer pública qualsevol informació personal de l’usuari, no dubti en cooperar amb aquests agents. D’aquesta manera, a través d’aquest instrument, l’usuari autoritza www.tdbconnection.com a revelar aquesta informació personal per complir amb les finalitats anteriorment indicats.\n3 – El permís per www.tdbconnection.com processar informació sobre l’usuari\nLa informació proporcionada per l’usuari i gravat a causa de la utilització del sistema (excepte el contingut dels missatges personals) servirà com a input per a la informació sobre el mercat de mapeig i la formació www.tdbconnection.com estadístiques. A través del registre, ús i subministrament d’informació a la www.tdbconnection.com lloc, Usuari accepta deliberadament les condicions d’ús i condicions de la política de privacitat en l’ús de la seva informació.\nLa informació proporcionada per l’usuari que ho fa objectius d’identificació personal per fer els usuaris www.tdbconnection.com relacionen millor amb els altres. Informació addicional recopilada per www.tdbconnection.com mitjançant l’anàlisi de la navegació de cada usuari i no es converteixi d’identificació personal (com la navegació per defecte, per exemple) són propietat exclusiva de www.tdbconnection.com que poden utilitzar aquesta informació la forma que millor consideri apropiat.\nA més, la informació proporcionada s’utilitza per: gestionar el compte de l’usuari per personalitzar més i més serveis; i comunicar notícies i actualitzacions.\nPerò www.tdbconnection.com socis poden transmetre missatges a través de la tecnologia de opt-in.\nL’usuari té el dret de no acceptar aquests termes i procedir a l’eliminació de les seves dades, però l’eliminació de dades no funciona amb caràcter retroactiu, és a dir, les accions anteriors a aquesta decisió romandre emmagatzemat i utilitzat d’acord amb els interessos de www.tdbconnection.com.\nEn aquest sentit, per bloquejar el seu compte en www.tdbconnection.com través de la configuració o administradors sol·licitud d’establiment del lloc per correu electrònic webmaster@tdbconnection.com.\nEl deure de l’usuari d’obeir els presents Termes d’Ús i la Política de Privacitat, que inclou el respecte a la propietat intel·lectual d’altres.\nL’usuari no ha de realitzar la descàrrega, càrrega o qualsevol forma de difusió de material o el caràcter violent de la informació, ofensiu, racista o xenòfob o qualsevol persona que viola l’esperit i els objectius de www.tdbconnection.com i la seva comunitat d’usuaris.\nL’usuari no ha de proporcionar la www.tdbconnection.com i / o qualsevol altra informació de l’usuari que creu que sigui nociu per a la seva persona, professional o social.\n. L’usuari ha de tenir la capacitat legal per a subscriure i tenir 18 anys. No es permetrà donar d’alta als usuaris d’Internet menors 18 anys.\nSi l’usuari té alguna pregunta o suggeriment sobre www.tdbconnection.com, pot enviar un correu electrònic info@tdbconnection.com, parli directament amb nosaltres a través de xat en línia instal·lada al nostre lloc o via skype.\nTota la informació continguda en aquest lloc està protegit per les lleis que regeixen els drets d’autor, drets d’autor, marques, patents i signes distintius. La reproducció de la informació continguda en aquest lloc només es pot fer amb l’autorització expressa de la nostra empresa.\nCopyright © 2015 Connexió TDB\nProhibida la seva reproducció total o parcial.


Vaga a l'àrea blava i verda de Barcelona els caps de setmana\nConvoquen vaga a l’àrea blava i verda de Barcelona tots els caps de setmana de l’any 2022\nEls treballadors dels parquímetres reclamen millores salarials i mesures de conciliació familiar\nClara Aliaguilla | dimarts, 15 de març del 2022, a les 11.57\nEls treballadors de l’estacionament regulat a Barcelona han convocat una vaga tots els caps de setmana de l’any. L’aturada afectarà les zones blava i verda per reivindicar millores en les condicions laborals de les 170 persones encarregades de controlar els vehicles que hi aparquen. El comitè d’empresa ha convocat la vaga per unanimitat i critica la “falta d’empatia” de l’Ajuntament de Barcelona i la direcció general de BSM. Adverteixen que si no s’obre una negociació, la vaga “s’empitjorarà i possiblement s’ampliarà més dies”.\nReclamen millores econòmiques i conciliació\nEls empleats reclamen la millora de les condicions econòmiques, però, sobretot, de les mesures de conciliació familiar. Entre les reivindicacions, denuncien un “incompliment sistemàtic” del conveni col·lectiu i asseguren que no se’ls respecten els horaris. A més, denuncien que no s’ha contractat personal, malgrat l’augment de les places regulades i l’ampliació dels horaris de pagament.\nLes crítiques també fan referència a la seguretat. En aquest àmbit, reclamen un protocol de seguretat per a les noves zones d’estacionament regulat, on afirmen que els vigilants treballen “amb una total incertesa i inseguretat”. També es queixen que el sistema de pagament per mòbil no funciona correctament i que “en passar al pla pràctic deixa molt a desitjar”. En aquests casos, els treballadors asseguren que s’han d’enfrontar als retrets i queixes dels usuaris.\nEl 40 % dels pagaments de l’àrea verda i blava, amb l’aplicació Smou\nEl parquímetre digital de l’Ajuntament de Barcelona té ja mig milió d’usuaris\n— aparcaments — àrea verda — vagues


Botes Nexo LYT de Head, la lleugeresa mai havia estat tan espectacular - Diari de la neu\nBotes Nexo LYT de Head, la lleugeresa mai havia estat tan espectacular\nLa col·lecció all-mountain NEXO LYT és un 30% més lleugera que l'anterior\nMaterialAgències 21.11.201806.45 h\nSi busques màxima precisió, un ajust perfecte i alt rendiment en botes d'esquí, ja ho has trobat. Tenim el model de botes ideal per a tu. El nou model NEXO LYT combina lleugeresa i confort. Així mateix, el nou material grafè i el nou Smart Frame et proporcionaran gran rendiment en qualsevol terreny.\nCom ho aconsegueixen? A partir de la tecnologia Nexo LYT en botes. Es tracta d'una tecnologia dissenyada per aprofitar la força de forma eficaç. I en què es basa exactament? El nou material plàstic amb grafè incorporat, en combinació amb la nova carcassa Smart Frame, proporciona un perfecte equilibri entre disseny lleuger, rendiment i comoditat.\nAquesta esperada col·lecció all-mountain és un 30% més lleugera que l'anterior i es divideix en diferents categories per cobrir tot tipus de necessitats, com es descriuen a continuació:\nNexo LYT 130 - Les botes perfectes per als que busquen el rendiment a la neu. El nou material grafè amb plàstic injectat, combinat amb la nova carcassa Smart Frame ofereix un balanç perfecte entre rendiment, comoditat i un disseny lleuger.\nNexo LYT 120 - El nou en botes de 100 mm. El seu disseny Power Efficient Design combina la nova carcassa Smart Frame Shell amb la posició Evo per a un alt nivell de rendiment. A més, la tecnologia Liquid Fit t'ofereix ajust i màxima comoditat.\nNexo LYT 110 - Form Fit, Perfect Fit 3D Custom, Liquid Fit, Primaloft, Grip Walk, Walk Sole i sistema canting de HEAD. Les botes d'esquí NEXO LYT 110 tenen tot el necessari per oferir-te confort i rendiment mentre esquies.\nNexo LYT 100 - Perfectes per totes les teves aventures de muntanya. La Smart Frame Shell atorga flexibilitat i vibració més reactives, perquè puguis esquiar amb una sensació molt més suau, progressiva i dinàmica.\nNexo LYT 100 W - Aquestes botes donen suport totes les teves aventures a la muntanya amb la comoditat i rendiment mai vistos. Per a un ajust perfecte, comptes amb Liquid Fit, que és la personalització de les teves botes d'esquí més ràpida i efectiva per als teus peus.\nLa revolucionària Liquid Fit Technology t'ofereix el màxim nivell de comoditat i ajust. El procés de personalització és ràpid, senzill i es pot fer en qualsevol moment. A més, per incrementar la comoditat, tens més espai a la zona dels dits.\nAra, si uneixes les botes Nexo LYT i amb els esquís V-Shape, tens com a resultat el combo perfecte per aconseguir un rendiment màxim. I és que una cosa tan lleuger mai abans havia ofert un rendiment tan alt.\nTota la informació a la pàgina web.


Universitat de Barcelona - La titulació de la UB Psicologia del Treball, de les Organitzacions i dels Recursos Humans, exemple de bones pràctiques entre els màsters Erasmus Mundus\nInici > Notícies > La titulació de la UB Psicologia del Treball, de les Organitzacions i dels...\nLa titulació de la UB Psicologia del Treball, de les Organitzacions i dels Recursos Humans, exemple de bones pràctiques entre els màsters Erasmus Mundus\nEl màster s’imparteix a la Facultat de Psicologia coordinat per la professora Marina Romeo.\nAquests estudis desenvolupen una aproximació europea a la teoria en gestió de recursos humans.\nUn ensenyament de la UB, el màster Erasmus Mundus de Psicologia del Treball, de les Organitzacions i dels Recursos Humans, ha estat escollit com a exemple de bones pràctiques juntament amb vint-i-tres titulacions més de tot Europa, tal com es pot veure en aquest enllaç.\nEls màsters Erasmus Mundus, amb el suport de la Unió Europea, són titulacions conjuntes entre diverses universitats que es caracteritzen per l’excel·lència, la innovació i la internacionalització. El seu propòsit és reforçar l’atractiu de l’espai europeu d’educació superior i millorar les competències i l’accés al mercat laboral dels titulats.\nImpartit a la Facultat de Psicologia sota la coordinació de la professora Marina Romeo, el màster de Psicologia del Treball, de les Organitzacions i dels Recursos Humans ha arribat ja a la dotzena edició i és el primer màster Erasmus Mundus en què es va implicar la UB. Hi participen deu universitats europees i no europees: la Universitat de Barcelona, la Universitat de Bolonya, la Universitat de Coïmbra, la Universitat de València (que és l’entitat coordinadora), l’Institut Tecnològic de Florida, l’Institut de Tecnologia d’Illinois, la Universitat de Brasília, la Universitat de Baltimore, la Universitat de Guelph i la Universitat de Puerto Rico. Els alumnes segueixen com a mínim dos períodes de 30 crèdits ECTS en dues universitats europees de les que participen en la titulació, i tots els estudiants es troben durant dues setmanes de formació conjunta en algun dels centres que imparteixen el màster.\nEl màster planteja una aproximació europea a la teoria en gestió de recursos humans, un àmbit en què és especialment important la recerca i la docència que es fan a l'Amèrica del Nord. La titulació està pensada per treure tot el profit possible de la participació d’estudiants i professors de diferents països, i en aquest sentit promou, per exemple, la creació de grups de treball interculturals d’estudiants.\nActualment, la UB participa en nou màsters Erasmus Mundus.


Reciplasa s'adaptarà a la nova Llei de Contractes del Sector Públic en les inversions de millora de la planta - RECIPLASARECIPLASA\nReciplasa s’adaptarà a la nova Llei de Contractes del Sector Públic en les inversions de millora de la planta\nL’empresa pública traurà la licitació dels treballs adaptant-se a la nova legislació per tal de fomentar la transparència i la igualtat d’oportunitats.\nL’empresa pública de tractament de residus de la zona centre de la província de Castelló, Reciplasa, ha celebrat avui en l’Ajuntament de la capital de la Plana un consell d’administració monogràfic sobre la Llei de Contractes del Sector Públic i com va a afectar als contractes existents i els futurs. “Sobretot, ens preocupava les noves contractacions que tenim previst desenvolupar durant l’any 2018 i saber com queden els acords que ja tenim amb altres empreses i que es perllonguen en el temps”, assegura Ali Brancal, presidenta de Reciplasa i vicealcaldesa de Castelló.\nCal recordar que Reciplasa va a portar a terme inversions que van a rondar els 40 milions d’euros per a la modernització de les plantes d’Onda i d’Almassora i que van a suposar un gran avanç en el tractament dels residus sòlids urbans dels 47 municipis als quals dóna servei. Brancal explica que “per tal de complir i fomentar amb la transparència i la igualtat d’oportunitats de les empreses per a optar a prestar aquests serveis, decidim esperar a l’entrada en vigor de la nova Llei per a tramitar les licitacions i les adjudicacions corresponents, evitant així problemes en el període de canvi de legislació”.\nQuant als contractes ja existents, la nova norma no afecta i es poden seguir prestant els serveis tal com s’estava fent fins al moment. La presidenta conclou que “des que assumim la direcció de l’empresa pública estem treballant perquè es s’execute la gestió més responsable possible, així com perquè la gent conega amb detall el que succeeix quan tirem la borsa al contenidor de tot en un. Passos com el d’avui, ens ajuden a ser més transparents i desenvolupar una millor administració dels recursos públics”.


Les meues universitats, de Joan Daniel Bezsonoff. - Entre el Túria i el Ridaura\nLes meues universitats, de Joan Daniel Bezsonoff.\nPublicat el 17 d'octubre de 2012 per vicent montesinos\nEs podrien extreure multitud de fragments d’aquest llibre, ple d’anècdotes de la vida de la l’autor, molt ben lligades i mantenint sempre l’interès. Ja ho he fet, en altres mitjans. Sempre trobava alguna frase o parràgraf que pensava que podia agradar a un conegut. Li he tret molt de profit a la lectura d’aquest relat dels anys universitaris de’n Joan Daniel. Ara he decidit tornar a rellegir el primer llibre que vaig llegir d’ell, “Les amnèsies de Déu”, que el tinc un poc oblidat. Vos deixe amb el que conta sobre la cultura espanyola:\nMalgrat la seva demorança en corregir exàmens, em va comunicar la seva passió, la afición a lo español. En tres anys vaig llegir molt llibres en castellà. La Regenta, el lazarillo de Tormes, El señor Presidente, Nada, El Quijote, El siglo de las luces, Sangre y arena, Las novelas ejemplares. Recordi que vaig llegir El celoso extremeño la darrera vegada que vaig anar amb tren a Mers-les-Bains. Quan visitava mon pare a Antony, pujava a París i recorria totes les llibreries espanyoles de la capital.\nQuina llàstima que hi haja tanta gent en la meseta empenyada en provocar l’efecte contrari entre els que no ens considerem espanyols. Que no es donen que molt de l’odi contra ells és per la seva prepotència?


Ramon Llull 7 de maig de 2016 a les 17:29\nReferent a l'estrepitós ridícul amb els refugiats sirians, vaig modificant la meva sensibilitat dia rere dia. Jo sí que estic en crisi. Abans, tot era molt més clar. Ara, em trobo entre el sentiment d'acolliment i el de voler-me apartar d'unes persones molt empipadores, provocadores, bastant traïdores; i, en definitiva, d'on no t'en pots fiar gens. Cal recelar de qui has acollit a casa teva! Fins i tot, diria que val l'esforç que cal fer en tal de recollir-los a casa.\nPerò, em pregunto jo, no hi altres maneres de poder-ho solucionar? Per exemple, creant poblats degudament equipats (alimentació, allotjament correcte, metges, ensenyament, etc.) on hi estiguin controlats per evitar l'escampada arreu i alterar la vida normal dels europeus? Si algú d'aquests immigrants vol integrar-se a la vida europea, hauria de signar un document conforme acata sense excepcions els costums i lleis de la UE. Si no, tornar-lo al refugi.\nUna vegada resolt el conflicte bèl·lic, tornar-lo al seu país d'origen li agradi o no. Se li podria facilitar equipament per poder ell recomençar de nou, però no deixar-lo abandonat mai en un poblat que es pot convertir en un altre gueto com Paris, Londres, etc.\nJa dic, aquest tema m'està fent voltar massa el cap.


ALLISON LANGDON COMPARTEIX UNA ACTUALITZACIÓ POSTOPERATÒRIA AL LLIT - CELEBRITAT\nDesprés del seu desagradable incident mentre filmava un segment per a Avui Espectacle l'altra setmana, la presentadora de televisió Allison Langdon ha estat finalment alliberada de l'hospital i ha tornat a la comoditat de casa seva. Però sembla que el jugador de 41 anys estarà dormit durant un temps, deixant el co-amfitrió Karl Stefanovic per acollir l’espectacle del matí amb un substitut.\nVEURE: Ally Langdon es lesiona mentre rodava Avui Espectacle\nEl dijous 4 de febrer, Allison Langdon estava filmant un segment d’hidrofoila Burleigh Heads, Queenslandquan les coses anaven terriblement malament i ella va patir una ferida desagradable al genoll.\nL’amfitrió va ser traslladada ràpidament a l’hospital i on va quedar clar que els dies d’acollida tenien un llarg descans.\nAra, finalment, Ally ha tornat a casa de l’hospital després de ser operat. Però encara li queda molt per recórrer abans de tornar a allotjar-se amb Karl.\nAlly Langdon ha compartit una actualització després de ferir-se greument al genoll.\nEn publicar-se al seu propi compte d’Instagram, Ally va compartir una petita instantània d’ella mateixa i dels seus dos fills, tots somrients, que s’acostaven al llit. El presentador va subtítol de la foto emocionant: 'És molt bo arribar a casa amb aquests dos'.\nEls aficionats i companys famosos es van mostrar ràpids en el seu suport a la jove mare.\nNou la presentadora meteorològica de la nit, Belinda Russell, va comentar notablement els seus desitjos i va escriure:També es veuen bastant embotits. Descansa i tornaràs a batre@carlstefanovic_en reptes abans de saber-ho. ❤. '\nL’espectacle d’avui la tripulació també va ser ràpida a reconèixer l'absència d'Ally, dirigint-se al seu propi Instagram per compartir el mateix instantani. penetrat: 'GUANYA'T AVIAT: @allisonlangdon està a punt de reparar-se a casa després d'una cirurgia al genoll. # 9 Avui. '\nL'incident va succeir mentre l'amfitrió de la televisió estava filmant un segment d'hidrofoil per a Today a principis de mes.\nTot i que no està clar quant durarà el període de recuperació per al presentador, l’amfitrió ha revelat que trigarà cinc setmanes fins que fins i tot pugui posar pes a la cama lesionada\nEn una peça escrita per al Avui Espectacle butlletí, Ally va descriure tota l’extensió del genoll.\n'Ara tinc una bona quantitat de metall al genoll i he d'esperar cinc setmanes més abans de poder posar pes a la cama dreta', va escriure Ally des de l'hospital.\n'La paciència mai no ha estat una fortalesa meva, així que anem a veure com anem ... No puc creure que el que semblava una caiguda força innocent hagi provocat ferides tan dràstiques'.\nDurant l'absència d'Ally al programa del matí, Karl Stefanovic serà co-amfitrió amb la presentadora Leila McKinnon.\nMentre Ally es recupera amb comoditat a casa seva, la presentadora de televisió Leila McKinnon ha mantingut el fort a Avui seu central, acollida amb Karl.\nAl llarg d’aquesta saga, Canal Nou s'han mantingut ferms que van seguir totes les precaucions de seguretat mentre filmaven el segment ple d’acció.\nAmb Ally ja es rumoreja que ho serà apartant-se de Avui , amb sort, aquesta distància farà que el seu cor sigui més aficionat al seu concert de televisió.


Divendres, 16 d'Octubre de 2015 09:41\tEscola\t- Notícies\nHem començat el nou curs i, per això, l'AMPA fa diverses setmanes que està treballant per continuar amb el projecte que vam iniciar el curs anterior.\nPer tant, us convoquem a l'ASSEMBLEA GENERAL, que tindrà lloc el proper DIVENDRES 23 D'OCTUBRE A LES 17:15h.\nOn us informarem de tots els objectius, funcionament , comptes/pressupostos i activitats que s'organitzaran aquest curs (reciclatge de llibres, propostes d'activitats organitzades per l'AMPA, festivals escolars ...)\nAprofitem també aquest comunicat per donar-vos la benvinguda al nou curs.\nDilluns, 27 de Juliol de 2015 10:58\tEscola\t- Notícies\nDATA I HORA D'INICI DE CURS 2015/16\nTècnic d'Esport en Futbol Dilluns 14 de setembre de 2015 09:30\n1r Grau Superior d'Activitats Físiques i Esportives Dilluns 14 de setembre de 2015 10:00\n2n Grau Superior d'Activitats Físiques i Esportives Dilluns 14 de setembre de 2015 Matins: 11:30\n1r i 2n Grau Superior de Pròtesis Dentals Dilluns 14 de setembre de 2015 09:00\nGrau Superior d'Higiene Bucodental Dilluns 14 de setembre de 2015 09:00\nCurs d'Accés a Grau Mig (CAM) Dilluns 14 de setembre de 2015 09:00\nCurs d'Accés a Grau Superior (CAS) Dilluns 14 de setembre de 2015 09:00\nPreparació per a la Prova d'Accés a Grau Superior (PPAS) Dilluns 14 de setembre de 2015 15:00\nREUNIONS D'INICI DE CURS 2015/16\nTècnic d'Esport en Futbol\nReunió per a pares i mares (sense alumnes) Dimecres 2 de setembre de 2015 19:00\n1r Grau Superior d'Activitats Físiques i Esportives\nReunió per a pares i mares (sense alumnes) Dimecres 9 de setembre de 2015 19:00\n2n Grau Superior d'Activitats Físiques i Esportives\nReunió per a pares i mares (sense alumnes) Dilluns 14 de setembre de 2015 19:00\n1r d'ESO Dimarts 29 de setembre de 2015 18:00\n2n d'ESO Dilluns 21 de setembre de 2015 18:00\n3r d'ESO Dimecres 16 de setembre de 2015 18:00\n4t d'ESO Dijous 1 d'octubre de 2015 18:00\n1r de Batxillerat Dimecres 23 de setembre de 2015 18:00\n2n de Batxillerat Dimecres 30 de setembre de 2015 18:00\nDimarts, 14 de Juliol de 2015 14:31\tEscola\t- Notícies\nEducació Visual 13 a 14\nCiències naturals i Física/Química 4t 9 a 10\nOptatives de 1r a 4t / Biologia 4t / Ciutadania / Eticocívica / Història de les Religions 9 a 10\nDilluns, 29 de Juny de 2015 09:42\tEscola\t- Notícies\nComencen les vacances i amb elles un llarg període. Us volem fer les següents recomanacions:\nHem elaborat un llistat de lectures per tal que els nois i noies puguin gaudir de diferents històries i alhora repassar comprensió i ortografia de manera lúdica. Se’ls hi va entregar als alumnes i es penjarà al web. També trobaran feines en anglès penjades al moodle per si volen practicar una mica.\nALUMNES AMB MATÈRIES PENDENTS\nTots aquells alumnes que tenen alguna matèria pendent pel setembre, tindran penjat al web de l’ escola la feina que hauran de presentar el dia de l’examen. És imprescindible presentar la feina per poder-se examinar. També trobareu al web el calendari de recuperacions que seran els dies 1, 2 i 3 de setembre.\nFEU CLICK AQUI PER A ACCEDIR ALS DEURES D'ESTIU\nLECTURES D'ESTIU: FEU CLICK AQUI PER VEURE EL LLISTAT DE LLIBRES RECOMANATS\nDijous, 25 de Juny de 2015 16:21\tEscola\t- Notícies\nUn any més hem acabat el curs amb les graduacions dels nostres alumnes de P2, P5, 6è de Primària, 4t d'ESO, 2n de Batxillerat i Cicles Formatius. Als que marxeu, amb tot el futur per davant, us trobarem a faltar; els que continueu, ens retrobem el setembre. Us desitgem a tots un bon estiu!\nPodeu veure moltes fotos de les graduacions d'enguany aquí.\nDilluns, 15 de Juny de 2015 14:37\tEscola\t- Notícies\nEls alumnes de 3r ESO deixen anar la seva creativitat i habilitats manuals en el projecte "A Taste of Art" amb la construcció d'una esglèsia romànica: "Our Romanesque Church".\nEn aquest enllaç podeu veure una mostra de les construcciones guanyadores en les diferents categories.\nMoltes felicitats a tots els alumnes de 3r d'ESO i gràcies a tots els que heu vingut a votar!\nColònies a El Xaloc 2015 (Infantil, Cicle Inicial i Mitjà de Primària)\nDilluns, 08 de Juny de 2015 10:14\tEscola\t- Notícies\nPodeu seguir les colònies a la nostra pàgina de facebook.


abril de 2021 – Inspiració 2022\nComentari abril 25, 2021 novembre 18, 2021 inspiracio2022\nComentari abril 21, 2021 inspiracio2022\nComença Travessa cap al 2022\nEl dissabte 10 d’abril, de les 10 a les 13 hores, comencen els actes de Travessa cap al 2022: un any de reflexió ciutadana amb una de les neteges perimetrals, en aquest cas a l’entorn de la Basílica de Santa Maria de la Seu de Manresa. Aquest acte, emmarcat en l’eix acció, té la voluntat de teixir nous vincles entre la ciutat i el seu entorn, especialment als llocs sagrats que es situen a la perifèria manresana. Consisteix en una neteja d’espais naturals realitzada amb consciència plena i una disposició espiritual. L’activitat s’inicia a les 10 del matí al Parc de la Seu, que coincideix amb el portal est de la ciutat o de Galceran Andreu. La neteja es portarà a terme a l’entorn del Puigcardener i el camí dels corrals. L’acte finalitzarà a la 1 del migdia aproximadament al Parc de la Seu. Per portar a terme aquesta activitat cal portar guants, roba còmode i calçat adequat, així com també aigua per hidratar-se i quelcom per protegir-se del sol.\nTravessa cap al 2022 és organitzat per l’Associació Inspiració 2022 amb la col·laboració de l’Ajuntament de Manresa, Manresa 2022 i Umanresa-FUB i proposa un any de reflexió ciutadana amb una sèrie d’actes i xerrades, oberts a tots els públics i entitats, que permetin inspirar i ajudar a fer aportacions concretes en diferents àmbits de la vida personal, ciutadana i social. Per consultar la programació i inscriure’s a aquesta i a la resta d’actes es pot fer a través de la pàgina web www.travessa2022.cat.\nAnunci de la neteja perimetral de la Seu.\nEls propers actes de Travessa cap al 2022, emmarcats en els àmbits de silenci i paraula, seran una caminada conscient i la primera xerrada del programa, que forma part de la setena edició del cicle Ignàgora. La primera caminada conscient tindrà lloc el dimecres 28 d’abril. Se sortirà a les 7 de la tarda de la plaça Major i acabarà a l’entrada del Museu de Geologia Valentí Masachs, que està ubicat a la UPC-EPSEM (Av. de les Bases de Manresa, 61). La primera de les xerrades de l’àmbit TERRA tindrà lloc el dijous 29 d’abril, a les 19 hores, a la sala Els Carlins (carrer Sabateria, 3-5 de Manresa). La conferència porta per títol “La Terra Viva” i serà a càrrec de la filosofa i educadora Àngels Canadell.\nComentari abril 8, 2021 novembre 18, 2021 inspiracio2022


POBLE-SEC PER A TOTHOM | Coordinadora d'Entitats del Poble-sec Coordinadora d'Entitats del Poble-sec\nPoble-sec per a tothom agrupa el conjunt de projectes socials impulsats des de la Coordinadora d’Entitats del Poble-sec, que tenen la finalitat d’afavorir la convivència al barri i treballar per la inclusió social. Poble-sec per a Tothom va néixer al Novembre del 2001 fruit de l’esforç de persones i entitats que observen la necessitat d’impulsar i realitzar un treball comunitari al Poble-sec, per ajudar a cobrir mancances que podrien generar una forta problemàtica social, potenciant la participació ciutadana i el treball en xarxa.\nPoble-sec per a Tothom treballa, actualment, d’acord a 3 àmbits d’actuació: Infància, Adults i Gent Gran així com la gestió d’actuacions municipals d’acord com es detalla a continuació:\nL’Espai de la Infància és un espai de convivència socioeducativa, destinat a infants de 7 a 12 anys que per les seves condicions específiques necessiten reforç escolar i educació en valors. Actualment l’Espai de la Infància, que es posà en funcionament al setembre de 2001, disposa de 30 places. Els infants beneficiaris d’aquest servei són derivats majoritàriament d’escoles públiques del barri, tot i que també d’ altres estaments com Serveis Socials, CESMIJs (Centres de Salut Mental Infanto – juvenil). Tot aquest procés de derivació s’estableix sota la base d’un treball de coordinació que es desenvolupa amb la majoria del agents socioeducatius que intervenen en l’àmbit de la infància treballant amb cada infant a partir dels PSEI: Projecte Socio Educatiu Individualitzat.\nDes de l’Espai de la Infància promovem una intervenció comunitària basada en la corresponsabilitat i l’esforç compartit de tots els agents que intervenen en l’educació dels infants del barri: la família en primer lloc, els equips docents, les entitats de lleure i les administracions públiques.\nEl Pla d’ Acollida Poble-sec per a Tothom és una estratègia que es composa d’un seguit d’actuacions, serveis i activitats orientades a millorar el procés d’ acollida de persones nouvingudes, principalment, i per a totes aquelles persones que pateixen dificultats d’inserció sociolaboral.\nEl projecte vol arribar a aquest objectiu a través de 4 eixos fonamentals d’intervenció: la informació i assessorament, la formació, el suport a la inserció i la participació. Emmarcades en aquests quatre eixos es duen a terme les activitats d’assessorament sociolaboral i jurídic, les activitats formatives, activitats d’inserció i prospecció (cerca de possibles ocupadors), i activitats que dinamitzin la participació en el barri per afavorir la creació i l’enfortiment de xarxes socials i relacionals. Considerem que aquesta inserció normalitzada i la participació són una línia estratègica bàsica per a la cohesió social i que aquesta cohesió es basa en dos principis fonamentals que són la igualtat d’oportunitats i de condicions.\nAcompanyament a la gent gran és un projecte adreçat a persones grans amb problemes de mobilitat que es troben en situació de solitud i aïllament amb la finalitat d’afavorir la seva qualitat de vida oferint-los suport afectiu, companyia, distracció i un espai on se sentin útils amb dinàmiques que afavoreixen l’autonomia personal i la creació de vincles socials. Si sumem l’augment de l’esperança de vida, l’envelliment de la població, la tendència creixent de persones amb discapacitat i els canvis dels models familiars, ens trobem que cada vegada hi ha més persones grans que es troben soles. Aquest projecte està orientat a dinamitzar aquesta dimensió afectiva i relacional de la Gent Gran amb la vida quotidiana del seu barri. L’atenció es fonamenta en acompanyar i donar suport en el propi domicili a persones que tenen problemes de mobilitat i passen la major part del temps en soledat. És un projecte col·lectiu que requereix un treball d’equip entre tots els agents socials del barri que treballem conjuntament per tal de millorar la qualitat de vida de les persones grans que pateixen diverses afeccions psicològiques o psicosocials oferint-los suport afectiu, companyia, distracció i un espai on se sentin útils.\nGESTIÓ D’ACTUACIONS MUNICIPALS\nLa Cuina del Món és un projecte del Districte de Sants-Montjuïc de l’Ajuntament de Barcelona,que Poble-sec per a Tothom gestiona des de fa 7 anys. Es tracta d’una trobada intercultural que utilitza la cuina com a mitjà d’apropament a les diferents cultures que conviuen al barri del Poble-sec. Alhora s’aprofiten els recursos per millorar les possibilitats d’inserció sociolaboral de les persones participants. Amb aquest objectiu es realitza un curs de Tècniques de Cuina i es propicia la seva intervenció en les activitats del barri.


Nanomedicina / Estrès matern / Ceba i all per al càncer d'estómac / Sol per a la pròstata / Recepta dolça per al cor / Entrevista: Eva Swahn, departament de Cardiologia de l'Institut Karolinska | Revista | EROSKI CONSUMER\nAltres informacions sobre Salut: Nanomedicina / Estrès matern / Ceba i all per al càncer d'estómac / Sol per a la pròstata / Recepta dolça per al cor / Entrevista: Eva Swahn, departament de Cardiologia de l'Institut Karolinska\nLa medicina és un dels camps que més beneficis obté dels avanços tecnològics. Un dels desenvolupaments més destacats és la nanotecnologia, que consisteix en la creació i manipulació d'estructures i sistemes en una escala microscòpica. En l'àrea de la salut, la seua aplicació pot ser molt útil per a fer diagnòstics més precisos o teràpies més eficaces que permeten dirigir els fàrmacs al lloc exacte de l'organisme on es necessiten, fet que reduiria els efectes secundaris, o crear materials capaços de comunicar-se amb les cèl·lules i induir la regeneració dels teixits.\nL'estrès matern pot afectar el creixement dels bebès\nFerro, àcid fòlic, una dieta sana i equilibrada? Les dones embarassades han de cuidar-se al màxim perquè del seu estat de salut depèn en part la del seu fill. Però, a més, és essencial que controlen l'ansietat i l'angoixa, ja que segons un estudi de l'Escola de Medicina de la Universitat de Miami l'estrès matern té una estreta relació amb el naixement prematur i el baix pes del bebè. Els investigadors van efectuar exàmens d'ultrasò a 98 dones que estaven entre les setmanes 16 i 29 d'embaràs, van analitzar els seus nivells hormonals i van avaluar-ne l'estrès i l'ansietat. Els resultats, publicats a la revista Psychosomatic Medicine, van evidenciar que com més alt és el nivell d'ansietat en la dona, més petit és el seu fetus.\nCeba i all per al càncer d'estómac\n"Contigo, pan y cebolla". Una excel·lent recepta per a mantenir-se sa, però la coneguda dita castellana va oblidar incloure l'all si el que es vol és protegir-se contra el càncer d'estómac. Segons assenyala un estudi europeu dirigit per l'espanyol Carlos González i publicat a l'International Journal of Càncer, el costum mediterrani de cuinar amb all i ceba, a més de saborós, pot reduir fins a un 30% el risc de patir càncer gàstric intestinal. Només és necessari consumir 10 grams diaris d'aquestes substàncies per a beneficiar-se del seu poder anticancerigen.\nEls amants del sol estan d'enhorabona, en especial si són homes. Un equip d'investigadors nord-americans ha publicat a la revista Cancer Research un estudi que assenyala que els homes exposats al sol tenen la meitat de risc de desenvolupar càncer de pròstata que els qui s'hi exposen poc o gens. Els científics creuen que el cos fabrica vitamina D a través de l'exposició a la llum solar i la pròstata la utilitza per fomentar el creixement normal de cèl·lules de pròstata i inhibir l'extensió de cèl·lules cancerígenes a altres zones. Amb tot i això, els investigadors també adverteixen que el sol no és l'única font de vitamina D i que no s'ha de prendre en excés perquè és un risc seriós per a la pell.\nEl consum de xocolata, això sí, moderat, és beneficiós per al sistema cardiovascular, i el seu efecte anticoagulant s'assembla al que exerceix l'aspirina. Així ho assegura un estudi del departament de Nutrició de la Universitat de Califòrnia, que recomana incloure entre 15 i 20 grams de xocolata negra en la dieta diària. Els investigadors assenyalen que la ingesta de xocolata redueix la quantitat de les lipoproteïnes de baixa concentració (LDL) o colesterol dolent en la sang i inhibeix l'activació de les plaquetes, que representa el primer pas de la formació de trombes a l'interior dels vasos sanguinis.\nEva Swahn, departament de Cardiologia de l'Institut Karolinska (Estocolm, Suècia)\nEls infarts són cosa d'homes?\nEls metges creien que sí, i això explica que durant molt de temps no s'inclogués les dones en els programes d'investigació ni en els assajos clínics. Però la veritat és que són també la causa més important de mortalitat en la dona.\nSí, perquè tot i les dades, es mantenen diferències importants entre homes i dones a l'accés a procediments cardiovasculars intervencionistes, un fet que ocorre a tot Europa.\nLa cardiopatia isquèmica de la dona, a causa de l'efecte protector dels estrògens, sol aparèixer en la postmenopausa i, per tant, prou més tard. Amb tot, els seus efectes no són menys greus.\nN"hi ha en la fisiopatologia de la malaltia, en l'edat de presentació, en la simptomatologia clínica, en la influència dels factors de risc i psicosocials i fins i tot en el pronòstic.\nI pot ocórrer que aquestes diferències despisten els cardiòlegs d'urgències?\nUna cosa que fem malament, en efecte. Les dones amb síndrome coronària aguda presenten dolor típic en la mateixa proporció que els homes. Però els metges d'urgència no recorren en la mateixa mesura que amb els homes a proves invasives, i aquesta tendència ha de canviar, però sense oblidar l'especificitat de cada sexe.


La postura del govern espanyol respecte a l’enfrontament de la seva selecció contra Kosovo\nEls jugadors de Kosovo celebren un gol | Europa Press\nArancha González Laya, ministra d’Afers Exteriors, assegura que es negociarà amb la FIFA per determinar com han de ser els partits\nAquest dilluns, el sorteig de la fase de classificació per al Mundial de Qatar del 2022 va aparellar Espanya amb la selecció d’un país que no reconeix, Kosovo. Arancha González Laya, ministra d’Afers Exteriors espanyola, ha concedit una entrevista a la Cadena SER en què ha explicat com actuarà el govern de Pedro Sánchez davant aquesta situació.\n“Aquesta qüestió es dirimeix amb les regles de la FIFA, que no tenen res a veure amb el dret internacional en matèria de reconeixement dels estats. Aquí cal tenir en compte la normativa de la FIFA: evidentment, Espanya no reconeix Kosovo com un estat independent, però això no significa que Espanya no pugui disputar tornejos on participa Kosovo”, ha declarat la ministra.\nEn aquest sentit, Arancha González ha remarcat que el Mundial “és una competició esportiva” i que, per tant, “negociarem amb la FIFA com hauran de ser els partits entre Espanya i Kosovo”. “Ho farem segons les regles del futbol, que en aquest aspecte és prioritari davant el dret internacional. Són dos mons separats”, ha insistit.


Dolores Corella: «La pandèmia ens ha conscienciat que si no hi ha investigació no es pot fer prevenció»\nLa investigadora d’Onda, mèrit innovador del Dia de la Província de 2022, destaca l’aportació de la ciència a la societat i reivindica que es reconega el treball que hi ha darrere\nLa Diputació de Castelló farà entrega aquest dissabte, Dia Oficial de la Província, de la medalla al mèrit a la innovació a la investigadora Dolores Corella. Natural d’Onda, Corella ha esdevingut una de les figures preeminents i amb major projecció de la ciència castellonenca.\nEn un vídeo elaborat per la Diputació amb motiu del Dia de la Província, Dolores Corella ha destacat el paper de la ciència com una de les majors fonts de progrés i benestar, alhora que reivindica que es dignifique la professió i es reconega el valor i el treball que hi ha darrere de cada avanç científic. «La pandèmia ens ha conscienciat que si no hi ha investigació no es pot fer prevenció. Quan una malaltia no té tractament les taxes de mortalitat són més altes».\nLa científica porta sobre les seues esquenes una àmplia trajectòria en investigació biomèdica. En l'àmbit acadèmic, és catedràtica de Medicina Preventiva i Salut Pública per la Universitat de València, sent la seua passió la investigació genòmica. Actualment centra la seua tasca investigadora en l’obertura de noves vies per a lluitar contra la obesitat a través de dietes que donen rellevància al sabor dels aliments». Per la seua gran aportació a la ciència ha sigut mereixedora el 2018 amb el prestigiós premi Jaume I.\n«Per a mi és un immens orgull que la Diputació haja pensat en mi per a aquest premi. Els científics som dels més agraïts amb aquests reconeixements perquè treballem en unes condicions molt difícils».\nLa cerimònia de lliurament de les distincions tindrà lloc aquest dissabte al Teatre Municipal. Una cita molt especial en coincidir en el 200 aniversari de la constitució de la primera corporació provincial. A banda d’aquest reconeixement se n’entregaran quatre més: el Mèrit a la Cultura, a Pilar Dolz; el Mèrit a l’Esport, a Sebastián Mora; el Mèrit a la Solidaritat, a Creu Roja; i l’Alta Distinció, al CD Castellón.\nDia Oficial de la Província Dolores Corella lluita contra l'obesitat Onda


Vela | Fiestadeportiva.com\nDeportes Minoritarios (13.165)\nEntrenadores de Futbol (88)\nFutbol Sala (994)\n2ª División "B" (1.692)\nFútbol Base (1.282)\nFútbol Femenino (352)\nTercera División (1.673)\nSin categoría (3.764)\nEspeciales " Fiesta Deportiva " (380)\notras cosas (357)\nDAVID PONSETÍ AFRONTA LA DARRERA JORNADA DE L’AUTONÒMIC ILCA6 A EIVISSA QUART CLASSIFICAT I BORJA TORRES ÉS EL 15 ABSOLUT\nPublicado 1 noviembre, 2021 | Por bvich\nPinten bé les coses a Eivissa en el Campionat de Balears Ilca6 en el què hi prenen part els regatistes del Club Nàutic Ciutadella, David Ponsetí i Borja Torres. Les previsions aquest diumenge s’han complert i s’han fet tres proves amb un vent del 240° mar amb poca ona i amb una intensitat de vent d’entre 14 i 16 nusos.\nA manda de la prova d’aquest dilluns de Tots Sants,\nDavid Pondetí va en una esperançadora quarta plaça de la general i a més va segon de la seva categoria. Borja Torres és el 15 de la general i el 8 de la seva categoria.\nAquest dilluns es duran a terme en principi tres proves i els partes meteorològis donen bones condicions per fer-les.\nToni Mesquida (CN Ciutadella), guanyador absolut de l’Almirall Farragut 2021\nImatges de regata, de grup amb tots els guanyadors i les individuals amb el guanyador absolut Toni Mesquida (CN Ciutadella), vencedor també en Optimist i sub-11; i de Maria Gornès (CN Ciutadella), guanyador en Ilca4.\nAdjuntam també el llistat del podi per categories del Trofeu Almirall Farragut 2021 que finalment s’ha pogut celebrar aquest diumenge amb dues úniques proves, després que el dissabte no poguessin anar a la mar per mal temps a Ciutadella i es quedessin en el Moll de la Trona.\nSatisfacció a mitges en Es Nàutic, que ha pogut salvar el trofeu enguany però no com hauria volgut per el temps, amb els tres clubs de Menorca i tres arribats de Mallorca.\nL’ALMIRALL FARRAGUT A CIUTADELLA I EL BALEAR D’ILCA6 A EIVISSA, CENTRES D’ATENCIÓ DEL CLUB NÀUTIC CIUTADELLA AVUI DIUMENGE\nPublicado 31 octubre, 2021 | Por bvich\nDoble front obert avui diumenge per la flota de vela lleugera del Club Nàutic Ciutadella. I amb dos punts clars d’atenció, Ciutadella i Eivissa. A casa avui a primera hora s’ha donat el tret de sortida del Trofeu Almirall Farragut 2021, que avui sí en principi podrà dur a terme les seves proves. Les intencions del Comité de Regates són de fer quatre proves, després que el dissabte per por del mal temps a Ciutadella no poguessin ficar-se a la mar. Amb la disputa d’avui el Farragut 2021 tindrà validesa.\nRecordem que hi prenen part els tres clubs de Menorca, amb Es Nàutic com a amfitrió, junt amb tres més arribats aposta de Mallorca.\nPer altra banda, els regatistes CNC Borja Torres i David Ponsetí també han començat a competir ben de bona hora en la segona jornada del Campionat de Balears Ilca6 que es celebra a Eivissa.\nAvui han fet barcos a la mar 1hora abans (a les 10hrs) i la previsió meteorològica és d’uns 16 nusos de vent i mar plana. Sembla que les condicions seran molt bones per fer les tres proves previstes, quan encara està tot per decidir a Eivissa. Torres marxa de moment el 13 de la classificació general mentre que Ponsetí és el 19, confiant els dos avui en remuntar posicions en aquest Autonòmic d’un nivell molt gros.\nFELIP MOLL (ES NÀUTIC) I L’ALLEVÀ JA NAVEGUEN DES DE LA PALMA EN DIRECCIÓ A L’ILLA DE GUADALUPE, ON CREU QUE POT ESTAR «ENTRE 18 I 20 DIES PER ARRIBAR-HI»\nPublicado 30 octubre, 2021 | Por bvich\nLa flota de creuers participants en la 26ª edició de la Mini Transat Eurochef 2021, ja competeix en la seva segona etapa amb 2.700 milles per recórrer fins a l’Illa de Guadeloupe, des de l’illa de La Palma. I en aquesta sortida de divendres hi era el regatista del Club Nàutic Ciutadella, Felip Moll, amb el seu mini Allevà. Fins a 84 creuers de la classe mini 6.50 de catorze nacionalitats diferents, de les quals dotze són dones i deu són navegants de la base mini de la Fundació per a la Navegació Oceànica de Barcelona (FNOB), van prendre la sortida de la regata sobre aquest divendres a les 15.00 hores, partint des de les aigües de Santa Cruz de la Palma cap a Saint François, a Guadalupe, navegant principalment amb vents alisis fins a la línia d’arribada a aquesta illa.\nSobre les 15.00 hores van sortir els velers després de rebre el corresponent avís des del barco del comitè de regata. Moll (CN Ciutadella), acompanyat aquests dies per la seva família desplaçada aposta a les Illes Canàries, va partir «totalment preparat i amb molta il·lusió i també amb una mica dels nirvis habituals, com toca a ser» deia minuts abans de partir de la malmesa illa, molt afectada per el volcà.\nFelip Moll (CNC) preveu que aquesta segona etapa sigui tal vegada un poc més llarga. «Em pens que seran uns 18-20 dies i hauré d’estar molt atent a la meteorologia i als vents de la zona. Una de les coses que he après en la primera etapa de França a les Canàries».\nRATXES DE 28 NUSOS I ONES DE 2 METRES OBLIGUEN AL CLUB NÀUTIC CIUTADELLA A SUPENDRE LA PRIMERA JORNADA DEL TROFEU ALMIRALL FARRAGUT 2021, PENDENTS ARA DE DEMÀ\nNo ha començat amb gens bon peu l’edició d’enguany, la 65ª, del Trofeu Almirall Farragut 2021 del Club Nàutic Ciutadella. Poc passades les 11 hores del dematí el Comitè de Regates ha decidit suspendre aquesta primera jornada programada per avui dissabte. Ratxes de vent de 28 nusos i mitja de 24, amb unes ones de 2 metres, han obligat a Es Nàutic a deixar a la flota menorquina i mallorquina a terra, pendents de les previsions del temps de demà diumenge.\nSi aquest diumenge el temps ho permet, les intenciones del CN Ciutadella són de fer quatre proves, recordant que amb dues el Farragut 2021 ja tindria validesa.\nBORJA TORRES I DAVID PONSETÍ REPRESENTEN AL CLUB NÀUTIC CIUTADELLA EN EL CAMPIONAT DE BALEARS 2021 D’ILCA6 QUE ES CELEBRA AQUEST PRÒXIM CAP DE SETMANA A EIVISSA\nPublicado 28 octubre, 2021 | Por bvich\nCap de setmana important el que se’ls presenta als regatistes del Club Nàutic Ciutadella, David Ponsetí i Borja Torres, ja què tenen el Campionat Illes Balears que es celebra enguany en el Club Nàutic Eivissa i que ve a ser el primer campionat autonòmic d’aquesta nova temporada 2021/2022 a ILCA 6 (Laser Radial).\nEn aquest Balear 2021 hi participaran els dos regatistes del CN Ciutadella que estan dins el programa del Centre de Tecnificació de les Illes Balears, a Palma de Mallorca, Ponsetí i Torres.\nDurant aquest cap de setmana s’espera una meteorologia òptima per dur a terme les nou proves programades durant es tres dies de competició i així completar el programa establert.\nTant Torres com Ponsetí arriben a aquesta primera cita amb moltes ganes i les il·lusions renovades per a fermar un gran Autonòmic.\nFELIP MOLL (CN CIUTADELLA) I EL SEU ALLEVÀ VIUEN EL PRÒLEG DE LA DARRERA ETAPA DE LA MINI TRANSAT 2021 I APROFITA PER PROVAR EL PILOT AUTOMÀTIC MALMÈS EN EL PRIMER TRAM.\nPublicado 27 octubre, 2021 | Por bvich\nAquests passats dies es va fer el pròleg de la segona i definitva etapa de la Mini Transat 2021 que surt aquest divendres, des de l’illa de La Palma fins a la de Guadalupe. El rgatista del Club Nàutic Ciutadella, Felip Moll, únic menorquí present en aquesta dura prova, el va fer amb fillets i filletes de 12 a 17 anys del mateix club de la malmesa illa canària. Amb el seu creuer Allevà hi va navegar un infant de 14 anys, que va connectar molt bé amb Moll i el regatista CNC li va podr explicar moltes coses sobre la navegació. D’aquesta manera, mestre i alumne, a la canya, van poder fer aquesta sortida amistosa.\nESPECTACULAR RETORN DEL TROFEU ALMIRALL FARRAGUT D’ES NÀUTIC I TRIOMF MOLT AJUSTAT EN CREUERS DE L’ALBA III DEL CM MAHÓN, EMPATAT AMB ELS LOCALS WANDERLUST I CHICA TXECA\nPublicado 25 octubre, 2021 | Por bvich\nIncreïble jornada final amb molt nerviosisme just començar la viscuda a la segona i darrera prova del Trofeu Almirall Farragut 2021 del Club Nàutic Ciutadella en la classe de creuers i després d’una primera jornada ja molt igualada i competida. Després de dues sortides anul·lades per crida general i on ja es notaven a la badia de Ciutadella les ganes de la flota de fer una gran regata, finalment podien sortir a la mar, amb vent de nord de 12 nusos i estones de pluja a ponent. Boia de cenyida davant Santandria per a posteriorment fer un través espectacular amb tota la flota planejant a totes. Després, boia dos girada i baixada cap al far de Cap d’Artruitx, amb planejades i ones increïbles, fent alguns dels creuers participants en aquest Farragut 2021 puntes de 15 nusos.\nDesprés de girar boia davant Cala en Bosch, tornada cap a l’arribada situada davant el dic de Son Blanc, amb puntes de vent que superaven els 20 nusos.\nFinalment, l’Alba III del Club Marítimo Mahón ha guanyava amb molta d’avantatge respecte a la resta de participants mentre que el Chicory del Club Nàutic Ciutadella i amb Xavi Cardell al capdavant confirmava els resultats del dia anterior.\nDestacar en la classe RI3 que hi va haver un triple empat al podi que guanyava finalment l’Alba III, junt amb el Wanderlust segon i el Chica Txeca tercer, ambdós del CN Ciutadella.\nTrofeu Almirall Farragut 2021 de Creuers\nPublicado 24 octubre, 2021 | Por bvich\nJa hi tornam a ser. Dins la tornada a la normalitat post-pandèmia de la covid-19, aquest cap de setmana ha començat en aigües de la badia de Ciutadella un clàssic de la vela balear i el trofeu més estimat en Es Nàutic: el Trofeu Almirall Farragut 2021. I el primer torn, com sempre, ha estat el de la vela major, amb els creuers com a protagonistes en el Farragut 2021.\nIncreïble dia de regates en el CN Ciutadella el que s’ha viscut a la primera jornada de dissabte, amb un total de 14 inscrits de Menorca i amb unes condicions de vent típiques de l’època a Ciutadella, amb tramuntana 20 a 24 nusos que va oferir unes regates precioses.\nFELIP MOLL (ES NÀUTIC) I EL GRUIX DE LA FLOTA BONIFICADA AMB 24 HORES A LA MINI TRANSAT, DESCONTENT AMB AQUESTA DECISIÓ\nPublicado 22 octubre, 2021 | Por bvich\nNo l’ha convençut massa O gens a Felip Moll del Club Nàutic Ciutadella la decisió dels organitzadors de la Mini Transat 2021 de bonificar-lo a ell i a altres 80 patrons amb 24 hores pel desconcert de l’aturada pel temporal de la primera etapa. Un parèntesi que es va fer molt malament i de manera poc detallada.\nLes paraules d’un contrariat Felip Moll, des de La Palma, a una setmana de començar la segona etapa fins a l’illa de Guadalupe:\n«Estem descontents amb aquesta decisió perquè pràcticament ens donen 24h a tots excepte als que van primer i per tant no soluciona absolutament res aquesta bonificació, que ve per part del jurat de la Federació Francesa de Vela».\n«Estem a una situació complicada, la direcció de regata no va estar a l’altura i ho va fer malament al no enviar-nos a tota la flota a port i després no fer una sortida ordenada. Aquí tothom va fer el que va voler, ara res quadra i única solució que jo hi veig és anul·lar la primera etapa».


La investidura de Pedro Sanchez depèn de l'escalada repressiva als líders independentistes\nLa investidura de Pedro Sanchez depèn de l’escalada repressiva als líders independentistes\nLa investidura de Pedro Sánchez depèn de les decisions de la institució judicial respecte als presos polítics catalans; un perillós joc en el que no es pot descartar, fins a l'últim moment de la resolució i les negociacions, una convocatòria de terceres eleccions.\ndilluns 23 de desembre de 2019| edició del dia\nDurant el cap de setmana els líders i partits independentistes celebraven la decisió del TJUE (Tribunal de Justícia de la Unió Europea). Una sentència que estableix clarament que el Tribunal Suprem va vulnerar els drets polítics d’Oriol Junqueras.\nDesprés de les eleccions europees del 26 de maig, sent electe com a eurodiputat, immediatament adquiria la condició d’immunitat parlamentària i se li hauria d’haver permès recollir la seva acta de diputat. Per a mantenir-lo a presó preventiva, com es va fer, i continuar amb el judici oral, el jutge Marchena hauria d’haver demanat un permís especial a l’Eurocambra, quelcom que mai va fer.\nAquesta vulneració de drets es troba, per tant, en la base judici que va donar lloc a la sentència de la vergonya, que va fixar en 13 anys la pena per a Junqueras, la més alta de totes.\nNo obstant, aquest dilluns la Fiscalia ha demanat al jutge del Tribunal Suprem Pablo Llarena que mantingui l’euroordre de lliurar a Carles Puigdemont i Toni Comin fins que el Parlament europeu retiri la immunitat, contradient així la decisió de Sassoli de permetre l’entrada a l’Europarlament a aquests.\nD’aquesta manera, i a petició de la fisicalía, jutjar a ambdos pel que els jutges consideren un delicte de sedició i malversació de cabals públics, motiu pel qual s’ha de mantenir l’ordre de detenció europea i la presó incondicional.\nPer als fiscals, en els casos de Puigdemont i Comín, no és necessari sol·licitar el suplicatori a la cambra europea perquè segons les lleis espanyoles això seria per a inculpar o processar. I en els casos d’aquests líders, ja estan processats fins i tot abans de la convocatòria per a les eleccions europees, quan Llarena va acordar l’ordre de processament al març de 2018.\nEls fiscals, en un escrit respecte a la decisió de TJUE han declarat que la “immunitat no pot convertir-se, en cap cas, en un refugi protector o generador d’impunitat enfront del legítim exercici de la funció jurisdiccional” i que “Entendre que la immunitat opera sense cap límit, fins i tot quan el procés penal es troba ja en fases avançades, suposaria desbordar l’espai constitucionalment reservat a aquesta garantia”.\nPedro Sánchez o el peix que mossega la cua\nEn el mateix sentit es van pronunciar respecte a la sentència del Tribunal de Justícia de la Unió Europea sobre Oriol Junqueras. I d’aquesta resolució depèn gran part de les negociacions entre ERC i el PSOE per a definir la investidura de Pedro Sánchez i el seu govern de coalició amb Unidas Podemos.\nLa pilota torna a estar ara a la teulada del Suprem. És a dir, dels set magistrats que van signar la sentència del cas 1-O del passat mes d’octubre i que avui estan confeccionant com respondre a la decisió de la cort comunitària, mentre esperen els escrits de les defenses i la decisió de l’Advocacia de l’Estat, dependent del PSOE i Pedro Sánchez que va donar suport al 155 i va avalar la sentència del procés d’aquest any, al costat de Pablo Iglesias.\nLa Fiscalia ja ha avançat que en cap cas acceptarà una posada en llibertat de Junqueras, el mateix que sosté l’acusació particular de Vox. Falta per saber-se quina serà la posició de l’Advocacia de l’Estat, que és el mateix que dir la posició del govern en funcions de Pedro Sánchez.\nMentre el PSOE es manté en silenci, igual que els seus socis d’Unides Podemos, el PP i Ciutadans li exigeixen a Pedro Sánchez una compareixença “davant el greu i sospitós silenci del Govern en funcions” i exigeixen que “no es pressioni a l’Advocacia de l’Estat” ja que “després que ERC hagi exigit un gest per part de l’Estat, per a pactar amb Pedro Sánchez la seva investidura, i que aquesta tiri endavant”.\nPer a això, és imprescindible l’abstenció d’ERC, portaveus que han declarat que fins que el PSOE no exigeix que es compleixi la sentència del Tribunal Europeu, no s’asseuran a negociar.\nCom el peix que es mossega la cua, el PSOE no retrocedeix en la seva escalada repressiva contra el moviment independentista català, quelcom que cosa posa en perill les negociacions amb ERC i la pròpia investidura de Pedro Sánchez. Un futur govern “progressista” amb Unidas Podemos està en perill si el PSOE continua defensant una posició a favor de la Fiscalia.\nGovern de coalició PSOE-UP / Presos polítics catalans / Política Estat espanyol / Règim del ’78


Egipte rere la barricada - Llibre Liberisliber\nEgipte rere la barricada - Llibres\nPerò la caiguda del rais no va significar la fi de les seves polítiques. Militars i islamistes van sumar forces per transformar l’ímpetu del carrer en un procés de transició reformista que adormís les reclamacions de canvi social. Dos anys i mig després, aquest pacte va fracassar i va submergir de nou el país en la mateixa dicotomia en què ha viscut la darrera meitat de segle: la dels Germans Musulmans contra les forces militars o a l’inrevés. Des de les mesquites d’Imbaba fins als clubs militars de Zamalek; des del palau d’Etehadeya fins a les barraques de Boulak Dakrour o les fàbriques de Mahala. És la història de la lluita per obtenir el control de la barricada.


Climent Picornell | RONDALLES, LLEGENDES URBANES I ALTRE FEMS D'INTERNET Climent Picornell\njcmllonja | 06 Juliol, 2010 14:48\nRondalles, llegendes urbanes i altre fems d’Internet\nAhir al correu electrònic vaig rebre un advertiment de què no obrís cap missatge amb un determinat arxiu afegit, es cremaria tot el disc dur (“m’ho ha dit un informàtic”). Poc després un altre em demanava que constestàs una enquesta de El País sobre l’ús de les llengües que no són l’espanyol al Senat (“ara per ara guanya el no”). Feia un dies m’havien rebotat un PowerPoint on s’explicava què havia de fer si em pegava un infart: tossint de forma desaforada arribaria a urgències, i em salvaria. A més d’això, spams i altre fems internetià em prometen mètodes infalibles per allargar-me la perdiu, viagres a bon preu, loteries amb premi. Tot forma part d’una bateria de rumors, falsedats i enganya-bobos moderns.\nUn hoax és una falsa alarma per crear confusió, distribuïda per Internet provoca una cadena de missatges. Un engany que utilitza la bona fe per espargir-se (alertes de virus fatals, advertències religioses, urgències de solidaritats diverses, mètodes per fer-se ric...). De les radiacions del mòbil, “com qui dur un microones damunt”, fins a les malifetes als aliments (llet caducada repasteuritzada i revenuda o l’avís de que la dioxina, verinosa, s’allibera de les botelles de plàstic). Una llista d’additius alimentaris cancerígens de l’hospital de Villejuif -que ho ha negat- fou de les primeres en circular. Com quan es deia que masturbar-se feia tornar cecs o com aquelles oracions que si no reenviaves t’aplegava una desgràcia. Existeixen webs encarregades d’inventariar i desmentir aquests rumors, com Hoaxbuster i Hoaxkiller. Aquestes cadenes enllacen directament amb els Foaftales, acrònim de Friend of a friend tales -històries de l’amic d’un amic- al cap i a la fi sempre han succeït a altres. Són falsedats però amb advertiments: alerta, no hi ha cura per això! (Desodorants que provoquen càncer de pit, xinesos menjant fetus, robatoris d’òrgans humans per a transplantaments, profecies de Nostradamus lligades als atemptats a les torres bessones; vius amb el Progesterex una droga inexistent que usen els violadors per aconseguir els seus fins...).\nL’altre concatenació és amb les anomenades llegendes urbanes, per oposició a les antigues llegendes d’arrel rural. El terme designa una història recent que mai ha succeït, explicada com si fos certa. Contes extravagants amb un rebossat de credibilitat. No hi ha mai un testimoni directe, és per tant un foaftale, les cites d’autoritat no són resseguibles. Exemples: una vaca cau d’un avió militar i enfonsa una barca de pesca; un treballador llenega dins un enorme encofrat de formigó i hi queda enterrat; encenedors que exploten amb la força d’una bomba i seccionen cames; animals trobats dins aliments envasats o a menjars de restaurants, amb predilecció per les rates als xinesos i les cuques molles a les paelles; cavalls fent pets mentre la reina d’Anglaterra passa revista (és al YouTube).\nRolf W. Brednich a L’aranya i la iuca, L. Dégh o J. H. Brunvand fan referència a centenars. El títol és per la planta de la iuca que, duita d’un país llunyà, amaga taràntules verinoses, cavall de Troia modern, entren dins ca nostra; o la d’una dona a qui tallen un dit a un semàfor mentre esperava, per robar-li l’anell; o bonys que quan els rebenten surten cucs enormes... No són més que versions de la rondallística de sempre que arriben, no per la literatura oral, sinó a través de l’ordinador, provocant inquietud, talment com succeïa als contes dels Grimm. Existeix una International Society for Contemporany Legend Research. Aquí, B. Moya (Llegendes urbanes i relats suburbials) o A. Nogué, que ha recopilat les del llac de Banyoles, on hi ha un monstre, tan fals com el del llac Ness. Conta Nogué que algú es va tirar a l’estany de Banyoles, a la part més fonda i va desaparèixer, anys després el retrobaren venent cacauets al Born de Palma! Meravellós. Em recorda la mort del ciclista sineuer Alomar, segons la llegenda urbana atropellat per un parent d’en Franco. En Cabrit i en Bassa torrats? O Anníbal i Cristòfol Colom nascuts aquí? El salt de la Bella Dona, és la llegenda “urbana” més hermosa que tenim (un home sempenteja la dona per un penya-segat i quan arriba a Lluc ella resa davant la marededeueta). Raptes de nins per fer-ne sabó fluix (alerta amb els desconeguts!) es mesclen avui amb els cactus que, diuen, absorbeixen les radiacions nocives dels ordinadors. Hi ha un Libro negro de las leyendas urbanas, bulos y rumores (Si s’orina dins una piscina es tenyeix de groc o l’explosió d’una pròtesi mamària a Ana Obregón), un programa de TV3 o Miquel Ferrà (Llegendes urbanes de la postguerra a Mallorca), enllacen amb les 132 que G. Valero conta de Palma, de la mata escrita de Ramon Llull al cap del moro del Born; C. Valriu i T. Vibot també en saben. Més de per aquí: L’aigua subterrània de Mallorca prové d’un riu dels Pirineus; Els xuetes no fan sabonera quan es renten; La Tramuntana forta empeny al suïcidi als menorquins...\nDel licantropisme dels homes-bèstia a la criptozoologia -monstres inexistents- tot és més vell que el pastar, dones d’aigua –amb na “Mariaenganxa” de pous i cisternes estirant els infants que s’hi aboquen-, calamars gegants, el retorn dels dinosaures, es relacionen amb ciclops extraterrestres o amb un homenot desenterrat, de més de 20 metres, del qual hi ha centenars de fotografies... a Internet. Walt Disney, ultracongelat, en espera de que l’home resolgui el petit problema de la immortalitat. Catalina de Rússia morta en ser penetrada per l’enorme fal·lus d’un cavall. La suposada mort d’en Paul McCartney. Un vídeo joc, el Polybius, d’efectes devastadors. Pel·lícules “snuff” amb assassinats reals. Ovnis o relíquies estranyes -n’hi ha que pregonen que Jesucrist era homosexual-, plomes de l’àngel de l’Anunciació, l’arca de l’Aliança spielbergueriana, trinxes de les capes dels Reis d’Orient. Bill Gates, de Microsoft, recompensa enormement algú que l’ajuda a canviar una roda (a les rondalles ja passava, quan s’ajudava a una jaieta que era en realitat un fada o quan es compartia un tros de pa amb un pobre que resultava ser el Rei). El Rumeur d’Orleans: als provadors de roba es segresten dones per fer tracta de blanques. De les més famoses: un submarinista xuclat per un hidroavió apagafocs que després apareix mort. Més? Hi ha un engolidor gegantí: el triangle de les Bermudes; Hitler, Kennedy, Bruce Lee encara són vius, com Jim Morrison de The Doors. On enterren els xinesos els seus morts? Fumar pell de plàtan torrada col·loca més que la marihuana. Les clavegueres plenes de cocodrils, la gent els hi ha anat amollant quan s’han fet grans. Els americans no han arribat mai a la Lluna. Falsos autoestopistes amb una bossa plena de ganivets o destrals. Drogues a les calcomanies que els infants s’aferren a la pell. La contaminació de la SIDA, per venjar-se els infectats.\nSón producte del nostre temps però amb patrons tradicionals, reforçats per la inseguretat actual que provoquen el temor a les tecnologies, a les noves malalties, als efectes desconeguts dels transgènics o de les radiacions, les drogues, els costums diferents. També hi apareixen l’odi, la venjança i, poc, el toc sobrenatural. Quan es trobin amb aquest material a l’ordinador, malgrat els tallafocs informàtics, pensin amb en La flor romanial. I esborrin els missatges emprenyadors.


Antifrau conclou que ATLL va inflar factures per pujar el preu de l’aigua | Aigua és Vida\n10 feb 2016 aiguaesvida\nL’Oficina Antifrau de Catalunya va rebre el passat mes d’abril de 2015 una denuncia de la secció sindical de CGT a Aigües Ter Llobregat sobre les factures falses d’Acciona per valor de 7,3 milions d’euros, La companyia d’aigües, com va denunciar el sindicat llibertari, no tenia ni un sol empleat en la filial a la qual va facturar els treballs.\nL’ens que investiga el frau ha descobert que les irregularitats són encara més grans, elevant al xifra de treballs no realitzats cobrats a filials seves fins a més de 12 milions. Arran d’aquestes irregularitats ha reclamat a la Generalitat “iniciar el procediment de resolució del contracte per causa imputable a la societat concessionària”. També envía a la fiscalía el cas per falsetat mercantil i administració deslleial, en haver fet aquestes factures sense informar l’Agència Catalana de l’Aigua.\nErmengol Gassiot, de la CGT, però, ha denunciat que el Govern d’Artur Mas sí que tenia constància de la subcontractació de serveis ficticis a Acciona en participar en el consell d’administració d’ATLL, malgrat que el Govern ha intentat mantener-se’n al marge, acumulant un nou despropòsit en la discutida privatització del servei que proveeix un dret bàsic com l’aigua als 4,5 milions d’habitants que reben el servei d’aquesta companyia. També ha explicat que les factures inflades servien a la companyia per justificar els increments de preus de l’aigua.\nLa gran privatització del govern Mas i els beneficiaris habituals\nEn arribar al poder autonòmic, Artur Mas amb el lema del govern ‘business friendly’ i de retallada de despesa pública, s’apressà a desplegar el seu programa que incloïa gran privatitzacions. La privatització d’Aigües Ter Llobregat, però, que n’havia de ser la gran insígnia, es materialitzà el 2012, i ha acabat esdevenint un maldecap per al govern pels nombrosos revesos judicials i administratius que ha anat acumulant.\nL’empresa Agbar i Acciona es disputaven el sucós contracte arran del lliurament d’aquest servei públic a una empresa privada, i el govern Mas va optar per la companyia madrilenya presidida per Manuel Entrecanales que anava de la mà de Ferran Rodés president del diari Ara, afí a CDC, i vicepresident del grup Havas, i Manel Torreblanca, del holding d’inversions de Barcel Eur, amb el suport financer del banc brasiler BTG Pactual, beneficiari d’altres privatitzacions del govern principatí. Curiosament Torreblanca, amb la seva dona Liliana Godia, és també accionista d’Abertis, que també optava mitjançant Agbar a la concessió, en aquest cas amb el suport financer de La Caixa.\nLa concessió a Acciona va despertar la que es coneix com a “guerra de l’aigua” entre les grans multinacionals, amb una ofensiva d’Agbar per rescindir la concessió a la seva rival. Finalment aconseguí l’anul·lació del concurs per part de l’Òrgan Administratiu de Recursos Contractuals de Catalunya, confirmat tant pel TSJC com pel Tribunal Suprem. Però la Generalitat quedava lligada a una important indemnització a Acciona si anul·lava el contracte. Tot el procés de privatització havia estat dirigit pel conseller convergent de Territori i Sostenibilitat Lluís Recoder, avui directiu de la consultoria KPMG, especialitzada en dissenyar processos de desmantellament del sector públic, privatitzacions. Estratègies d’evasió fiscal, i altres serveis financers.\nEn els darrers mesos, alguns d’aquests accionistes han fet moviments per desprendre’s de la seva participació. BTG ja s’ha venut la seva part, i Rodés i els Godia intenten col·locar la seva, arran del poc èxit de les negociacions entre govern, Agbar i Acciona.\nEs dóna el cas que la decisió de l’Oficina Antifrau podría afavorir al govern evitar una quantiosa indemnització a Acciona en cas de rescissió. Indemnització que Mas-Colell quantificava en 326 milions d’euros. L’OAC també és benevolent amb el govern en suposar que no coneixia les irregularitats, malgrat estar en el consell d’administració durant tot aquest temps.\nLa privatització de l’aigua feta pel govern convergent ha suposat un augment del 25% del seu preu en quatre anys, justament en un període de grans dificultats econòmiques de la majoria de la població arran de la crisi. La Generalitat no ha qüestionat en cap cas la decisió de privatitzar l’aigua, de fet CDC es va negar ni tan sols a plantejar-ho en les famoses negociacions per la investidura de l’actual govern de Junts pel Sí, posant com a pretext l’elevada indemnització. Arran de la decisió d’Antifrau, la consellera Neus Munté s’ha limitat a titllar els fets de “operacions societàries”.\nEtiquetes:AccionaAgència Catalana de l'AiguaAigües Ter Llobregat\nEl nou govern de Catalunya ha d'aprovar urgentment un Pla de Gestió Sequeres\nCalen solucions per a “Les nou principals mancances del Pla de Gestió de l'Aigua a Catalunya”